CELEX: 31982R1234
Language: el
Date: 1982-05-19 00:00:00
Title: Κανονισμός (EOK) αριθ. 1234/82 τής Επιτροπής τής 19ης Μαΐου 1982 περί τροποποιήσεως τού κανονισμού (EOK) αριθ. 1063/82 περί τών μεταβατικών μέτρων πού αφορούν ορισμένα νομισματικά εξισωτικά ποσά στίς συναλλαγές ορισμένων Κρατών μελών

Avis juridique important

|

31982R1234

Κανονισμός (EOK) αριθ. 1234/82 τής Επιτροπής τής 19ης Μαΐου 1982 περί τροποποιήσεως τού κανονισμού (EOK) αριθ. 1063/82 περί τών μεταβατικών μέτρων πού αφορούν ορισμένα νομισματικά εξισωτικά ποσά στίς συναλλαγές ορισμένων Κρατών μελών  

Επίσημη Εφημερίδα αριθ. L 141 της 20/05/1982 σ. 0077 - 0077

***** ΚΑΝΟΝΙΣΜΟΣ (ΕΟΚ) αριθ. 1234/82 ΤΗΣ ΕΠΙΤΡΟΠΗΣ  της 19ης Μαΐου 1982  περί τροποποιήσεως του κανονισμού (ΕΟΚ) αριθ. 1063/82 περί των μεταβατικών μέτρων που αφορούν ορισμένα νομισματικά εξισωτικά ποσά στις συναλλαγές ορισμένων Κρατών μελών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 974/71 του Συμβουλίου της 12ης Μαΐου 1971 περί ορισμένων μέτρων συγκυριακής πολιτικής που πρέπει να ληφθούν στον γεωργικό τομέα συνεπεία της προσωρινής διευρύνσεως των περιθωρίων διακυμάνσεως των νομισμάτων ορισμένων Κρατών μελών (1), όπως τροποποιήθηκε τελευταία από τον κανονισμό (ΕΟΚ) αριθ. 3605/81 (2), και ιδίως το άρθρο 6,  τον κανονισμό (ΕΟΚ) αριθ. 878/77 του Συμβουλίου της 26ης Απριλίου 1977 περί των τιμών συναλλάγματος που πρέπει να εφαρμοσθούν στον γεωργικό τομέα (3), όπως τροποποιήθηκε τελευταία από τον κανονισμό (ΕΟΚ) αριθ. 1207/82 (4), και ιδίως το άρθρο 5,  Εκτιμώντας:  ότι, με τον κανονισμό (ΕΟΚ) αριθ. 1051/82 (5), έχουν καθορισθεί νέες αντιπροσωπευτικές τιμές για τα νομίσματα ορισμένων Κρατών μελών και αρχίζουν να ισχύουν από τις 6 Μαΐου 1982·  ότι ο κανονισμός (ΕΟΚ) αριθ. 1063/82 της Επιτροπής της 5ης Μαΐου 1982 (6), προβλέπει στο παράρτημα τα προϊόντα που υπόκεινται στα μεταβατικά μέτρα καθώς και τη διάρκεια εφαρμογής των μέτρων αυτών για κάθε προϊόν·  ότι για το νωπό ή κατεψυγμένο χοίρειο κρέας ο κίνδυνος εκτροπής του εμπορίου είναι περιορισμένος χρονικά λόγω της φύσεως του προϊόντος· ότι πρέπει να μειωθεί, για το προϊόν αυτό, η διάρκεια εφαρμογής των μεταβατικών μέτρων·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Χοιρείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Στο παράρτημα του κανονισμού (ΕΟΚ) αριθ. 1063/82 η διάκριση «02.01 Α ΙΙΙ α)» του Κοινού Δασμολογίου αντικαθίσταται από την διάκριση «ex 02.01 Α ΙΙΙ α) κατεψυγμένα κρέατα».  2. Οι διατάξεις της παραγράφου 1 εφαρμόζονται στα προϊόντα για τα οποία τηρούνται οι τελωνειακές διατυπώσεις εξαγωγής από την 24η Μαΐου 1982.  Άρθρο 2  Ο παρών κανονισμός αρχίζει να ισχύει την 24η Μαΐου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 19 Μαΐου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 106 της 12. 5. 1971, σ. 1.  (2) ΕΕ αριθ. L 362 της 17. 12. 1981, σ. 2.  (3) ΕΕ αριθ. L 106 της 29. 4. 1977, σ. 27.  (4) ΕΕ αριθ. L 140 της 20. 5. 1982, σ. 51.  (5) ΕΕ αριθ. L 123 της 6. 5. 1982, σ. 1.  (6) ΕΕ αριθ. L 123 της 6. 5. 1982, σ. 31.